ОБЩИНСКИ СЪВЕТ - ШАБЛА

# 

# Препис-извлечение !

## ПРОТОКОЛ

**№ 52**

от проведено редовно заседание на Общински съвет - Шабла

на 30.01.2019 година

**ОТНОСНО:**Отчет за изпълнение на Програмата за управление и разпореждане с имоти – общинска собственост за 2018 год.

**РЕШЕНИЕ № 492.**На основание чл.21, ал.1, т.24 от ЗМСМА, във връзка с чл.66а от ЗОС и чл.38, ал.9 от Наредбата за реда за придобиване, управление и разпореждане с общинско имущество, Общински съвет – Шабла:

Приема отчета на Кмета на Общината за изпълнение на Програмата за управление и разпореждане с имотите – общинска собственост за 2018 година.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно годишна програма за управление и разпореждане с имоти общинска собственост за 2019 г.

**РЕШЕНИЕ № 493.**На основание чл.21, ал.1, т.8 и т.12 от ЗМСМА, чл.8, ал.9 от ЗОС и чл.38, ал.10 от НРПУРОИ, във връзка с докл. записка с вх.№ К-10/18.01.2019г., Общински съвет – Шабла:

1. Приема програма за управление и разпореждане с имоти общинска собственост за 2019 година.

2.Общински съвет може да извършва промени, допълнения и актуализации в годишната програма по предложение на кмета на общината.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно промяна начин на трайно ползване на поземлен имот 83017.55.667 по кадастралната карта на гр.Шабла;

**РЕШЕНИЕ № 494.**На основание чл.21, ал.1, т.8 от ЗМСМА; чл.25, ал.9 от ЗСПЗЗ и чл.78а от ППЗСПЗЗ, във връзка с докл. записка с вх.№ К-11/18.01.2019г., Общински съвет – Шабла:

1. Дава съгласие за промяна начина на трайно ползване от “Пасище“ в НТП “Друг вид земеделска земя“ на поземлен имот 83017.55.667 по кадастралната карта на гр.Шабла с площ 3 044 кв.м., актуван с акт за публична общинска собственост №1742/07.11.2018г., вписан под Вх. рег. № 2281/07.11.2018г., Акт №158 том VII, в Службата по вписванията гр.Каварна.

2. Упълномощава Кмета на Общината да извърши процедурата по промяна начина на трайно ползване на имота.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно отдаване под наем на имот – частна общинска собственост.

**РЕШЕНИЕ № 495.**На основание чл.21, ал.1, т.8 от ЗМСМА; чл.14, ал.2 и ал.3 от ЗОС и чл.93, т.1 от НРПУРОИ, във връзка с докл. записка с вх.№ К – 12/18.01.2019г., Общински съвет – Шабла:

1.Дава съгласието си за отдаване под наем, чрез публичен търг с тайно наддаване, на самостоятелен обект - частна общинска собственост за търговия, както следва:

* ПИ 24102.501.407.1, със **ЗП 18 кв.м** по КК на с.Дуранкулак - за търговска дейност

1.1.Одобрява начална тръжна цена, съгласно Приложение №1 от НРПУРОИ в размер на **27.00/двадесет и седем 0.00/лева** с вкл. ДДС на месец.

1.2.Определя срок на договора за наем – 5 /пет/ години, считано от датата на сключване.

2. Възлага на Кмета на община Шабла да извърши последващите действия по обявяване и провеждане на тръжната процедура.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно промяна начин на трайно ползване на поземлен имот 17275.9.33 по кадастралната карта на с.Горун.

**РЕШЕНИЕ № 496.**На основание чл.21, ал.1, т.8 от ЗМСМА; чл.25, ал.9 от ЗСПЗЗ и чл.78а от ППЗСПЗЗ, във връзка с докл. записка с. Вх. № К – 13/18.01.2019г., Общински съвет – Шабла:

1.Дава съгласие за промяна начина на трайно ползване от “Пасище, мера“ в НТП “Нива“ на поземлен имот 17275.9.33 по кадастралната карта на с.Горун с площ 40 114 кв.м., актуван с акт за публична общинска собственост №1222/27.05.2013г., вписан под Вх. рег. № 1532/31.05.2013г., Акт №158 том V, в Службата по вписванията гр.Каварна.

2. Упълномощава Кмета на Общината да извърши процедурата по промяна начина на трайно ползване на имота

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно изменение и допълнение на Наредба за определяне размера на местните данъци на територията на община Шабла.

**РЕШЕНИЕ № 497.**На основание чл. 21, ал. 2 от Закона за местното самоуправление и местната администрация, във връзка с чл. 1, ал. 2 от Закона за местните данъци и такси и докл. записка с вх. № К-14/22.01.2019г., Общински съвет – Шабла:

Приема следната Наредба за изменение и допълнение на Наредба за определяне размера на местните данъци на територията на община Шабла:

**§ 1.** В чл. 40, ал. 3, т. 5 се отменя.

**§ 2.** В чл. 41:

а)Алинея 1 се изменя така:

„(1) За леки и товарни автомобили с технически допустима максимална маса не повече от 3,5 т годишният данък се състои от два компонента - имуществен и екологичен, и се определя по следната формула:

**ГДПС = ИмК x ЕК,**

където:

**ГДПС** е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

**ИмК** е имуществен компонент, който се определя по реда на т. 1;

**ЕК** е екологичен компонент, който се определя по реда на т. 2

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

**ИмК = СkW x Кгп,**

където:

**СkW** е частта от стойността на данъка в зависимост от мощността на двигателя, която се определя от мощността на двигателя и размера на данъка, както следва:

а) до 55 kW включително – **0,50** лв. за 1 kW;

б) над 55 kW до 74 kW включително – **0,70** лв. за 1 kW;

в) над 74 kW до 110 kW включително – **1,30** лв. за 1 kW;

г) над 110 kW до 150 kW включително – **1,45** лв. за 1 kW;

д) над 150 kW до 245 kW включително – **2** лв. за 1 kW;

е) над 245 kW – **2,50** лв. за 1 kW.

**Кгп** е коригиращ коефициент за годината на производство на автомобила в следните размери:

|  |  |
| --- | --- |
| Брой на годините от годината на производство, включително годината на производство | Коефициент |
| Над 20 години | 1,1 |
| Над 15 до 20 години включително | 1 |
| Над 10 до 15 години включително | 1,3 |
| Над 5 до 10 години включително | 1,5 |
| До 5 години включително | 2,3 |

2. екологичният компонент се определя в зависимост от екологичната категория на автомобила, както следва:

|  |  |
| --- | --- |
| Екологична категория | Коефициент |
| без екологична категория, с екологични категории "Евро 1" и "Евро 2" | 1,25 |
| "Евро 3" | 1,05 |
| "Евро 4" | 0,90 |
| "Евро 5" | 0,70 |
| "Евро 6" и "ЕЕV" | 0,50 |

б) Алинея 2 се изменя така:

„(2) Данъкът за ремаркета на леки и товарни автомобили с технически допустима максимална маса не повече от 3,5 т е в следните размери:

1. товарно ремарке – **5** лв.

2. къмпинг ремарке - **10** лв.“

в) Алинея 6 се изменя така:

„(6) Данъкът за товарен автомобил с технически допустима максимална маса над 3,5 т, но не повече от 12 т, в размер 11 лв. за всеки започнати 750 кг товароносимост.“

г) Алинея 10 се изменя така

„ (10) Данъкът за трактори е в размери, както следва:

1. от 11 kW до 18 kW включително – **15** лв.

2. над 18 kW до 37 kW включително –  **21**  лв.

3. над 37 kW –  **30** лв. “

д) Създава се ал. 14:

„(14) Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.“

**§ 3.** Чл. 44 се изменя така:

„Чл. 44. (1) Освобождават се от данък превозните средства на:

1. държавните и общинските органи и организации на бюджетна издръжка, които са със специален режим на движение, линейки и пожарни на други лица, както и на Държавна агенция "Технически операции" за изпълнение на дейностите, определени със закон;

2. дипломатическите представителства и консулства при условията на взаимност;

3. Българският Червен кръст, когато се използват за целите на организацията;

4. лекият автомобил - собственост на лице с намалена работоспособност от 50 до 100 на сто, с обем на двигателя до 2000 куб.см и с мощност до 117,64 kW.

(2) Освобождават се от данък електрическите автомобили, мотоциклети и мотопеди, както и електрическите превозни средства категории L5е, L6е и L7е, определени в чл. 4 от Регламент (ЕС) № 168/2013.

(3) При прехвърляне на собствеността на превозното средство новият собственик не заплаща данъка, ако предишният собственик го е платил за времето до края на календарната година.

(4) За превозните средства, на които е прекратена регистрацията, данък не се дължи от месеца, следващ месеца на прекратяване на регистрацията за движение. В случаите на обявено за издирване превозно средство регистрацията се прекратява след подадено писмено заявление от собственика в съответното звено "Пътна полиция" по месторегистрация на превозното средство. За излезлите от употреба моторни превозни средства, за които в нормативен акт е предвидено задължение за предаване за разкомплектуване, данък не се дължи след прекратяване на регистрацията им за движение и представяне на удостоверение за предаване за разкомплектуване.

(5) Алинея 4 не се прилага и данъкът се дължи за превозни средства, чиято регистрация е служебно прекратена по реда на чл. 143, ал. 10 от Закона за движението по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти - БДС 15980 и БДС ISO 7591.

**§ 4.** В чл. 45:

а) Алинея 1 се отменя;

б) Алинея 2 се изменя така:

„(2) За мотопеди и мотоциклети с мощност на двигателя до 74 kW включително, и съответстващи на екологична категория "Евро 4" данъкът се заплаща с 20 на сто намаление, а за съответстващите на екологични категории, по-високи от "Евро 4" - с 60 на сто намаление от определения по чл. 41, ал. 3 данък.“

в) Алинея 3 се изменя така:

„(3) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория "Евро 4", данъкът се заплаща с 20 на сто намаление, а за съответстващите на "Евро 5", "Евро 6" и "ЕЕV" - с 50 на сто намаление от определения по чл. 41, ал. 5, 6, 7 и 13 данък.“

г) Алинея 5 се изменя така:

„(5) Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.“

**§ 5.** Чл. 47 се изменя така:

„Чл. 47. Данъкът се внася в приход на бюджета на общината по постоянния адрес, съответно седалището на собственика, а в случаите по чл. 40, ал. 5 - в приход на общината по регистрация на превозното средство.“

**§ 6.** В чл. 64:

а) в ал. 1 думите *„БМ е броят на месеците от текущата година, следващи месеца на издаване на разрешението за извършване на таксиметров превоз на пътници“* се заменят с

*„БМ е броят на календарните месеци от текущата година, съответстващи на срока, за който е издадено разрешението за извършване на таксиметров превоз на пътници.“*

б) Алинея 2 се изменя така:

„(2) Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула:

|  |  |  |
| --- | --- | --- |
|  | **ПДТПП x ОМ** |  |
| **НВДТПП=** | \_\_\_\_\_\_\_\_\_\_\_\_\_\_\_\_\_\_\_\_\_ | , където |
|  | **БМ** |  |

**НВДТПП** е недължимо внесената част от данъка върху таксиметров превоз на пътници за текущата година;

**ПДТПП** - платеният данък върху таксиметров превоз на пътници за срока, за който е издадено разрешението;

**БМ** - броят на календарните месеци, за които е издадено разрешението и е платен данъкът върху таксиметров превоз на пътници;

**ОМ** - оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.

**§ 7.** В „Преходни и заключителни разпоредби“ се създава нов § 10:

**„§ 10.** За 2019 г. общинският съвет определя размерите на данъка върху превозните средства до 31 януари 2019 г. Когато не са определени нови размери в посочения срок, за 2019 г. данъкът се определя съгласно минималните размери на данъците и коригиращите коефициенти, определени в чл. 55, ал. 1 от Закона за местните данъци и такси.“

**§ 8.** Наредбата за изменение и допълнение на Наредба за определяне размера на местните данъци на територията на община Шабла, влиза в сила от 01.01.2019 година.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно проект за бюджет на община Шабла за 2019 година.

**РЕШЕНИЕ № 498.**На основание чл. 21, ал. 1, т. 6 и чл. 52, ал.1, във връзка с чл. 27, ал. 4 и ал. 5 от ЗМСМА, чл. 94, ал. 2 и ал.3, и чл. 39 от Закона за публичните финанси, във връзка с разпоредбите на ЗДБРБ за 2019, ПМС № 344/2018 г. за изпълнение на ЗДБРБ за 2019 г., РМС № 277/2018 год. (изм. и доп. с РМС № 776/2018 г.), и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Шабла, и докл. записка с вх. № К-15/22.01.2019г., Общински съвет – Шабла:

**1.** Приема бюджета на община Шабла за 2019 година, както следва:

**1.1.** По прихода **– 6 458 145** лева, съгласно **/Приложение № 1/.**

**1.1.1.** Приходи с държавен характер в размер на **2 750 338** лева в т.ч.:

**1.1.1.1.** Приходи и доходи от собственост **49 700** лева**;**

**1.1.1.2.** Обща допълваща субсидия за финансиране на делегираните от държавата дейности в размер на **2 586 567** лева.;

**1.1.1.3.** Средства на разпореждане в размер на **(-) 5 449** лева;

**1.1.1.4.** Преходен остатък в размер на **119 520** лева;

**1.1.2.** Приходи с местен характер в размер на **3 707 807** лева в т.ч.:

**1.1.2.1.** Данъчни приходи в размер на **759 639** лева;

**1.1.2.2.** Неданъчни приходи в размер на **2 007 100** лева;

**1.1.2.3.** Целева субсидия за финансиране на капиталови разходи в размер на **383 900** лева.

**1.1.2.4.** Обща изравнителна субсидия **214 800** лева;

**1.1.2.5.** Трансфер за зимно подържане и снегопочистване на общински пътища **96 100** лева;

**1.1.2.6.** Трансфери **(-) 160 635** лева, в т. ч.

**1.1.2.6.1.**За осигуряване на съфинансиране по европейски и национални програми и проекти **(-) 84 900** лева;

**1.1.2.6.2.**За внасяне на отчисления и обезпечения, съгласно чл. 60 и чл. 64 от Закона за управления на отпадъцитев размер на **(-) 75 735** лева.

**1.1.2.7.** Временни безлихвени заеми в размер на **130 000** лева;

**1.1.2.8.** Усвоявания по заеми от банки и други лица в страната **1 256 444** лева;

**1.1.2.9.** Погашения по заеми от банки и други лица в страната **(-) 450 000** лева;

**1.1.2.10.** Средства на разпореждане в размер на **(-) 971 116** лева;

**1.1.2.11.** Преходен остатък в местните дейности в размер на **441 575** лева.

**1.2**.По разхода в размер на **6 458 145** лева, разпределени по функции, групи, дейности, параграфи, съгласно **/Приложение № 2/.**

**1.2.1.** Държавни дейности в размер на **2 750 338** лева;

**1.2.2.** Дофинансиране на държавни дейности в размер на **506 209** лева;

**1.2.3.** Местни дейности в размер на **3 201 598** лева в т.ч.:

**1.2.3.1.** Резерв за непредвидени и неотложни разходи във функция „Резерв“– **80 000** лева;

**1.2.3.2.**Резерв за непредвидени и неотложни разходи в дейност „Изграждане, ремонт и поддържане на уличната мрежа“ – **250 000** лева, с приходоизточник – целева субсидия за капиталови разходи по чл. 50 от ЗДБРБ за 2019 година.

**1.3.** Утвърждава бюджета на Община Шабла за 2019 г. в приходната и разходната му част, по агрегирани бюджетни показатели, в размер на **6 458 145** лева, съгласно /**Приложение № 2А/**.

**1.4**. Приема разчет за финансиране на капиталови разходи на община Шабла, в размер на **3 370 259** лева, разпределени по обекти и източници на финансиране, съгласно **/Приложение № 3/,** в т. ч.

**1.4.1.** По сметките за средства от Европейския съюз **3 035 863** лева;

**1.4.2.** По бюджетната сметка **334 396** лева.

**1.5.**Утвърждава средства за текущ ремонт на сгради и инфраструктурни обекти в размер на **376 500** лева, разпределени по обекти и източници на финансиране, съгласно **/Приложение № 3А/.**

**1.6.**Утвърждава разпределението по получатели на капиталовите трансфери по Приложение № 3 за юридическите лица с нестопанска цел, съгласно **/Приложение № 3Б/.**

**1.7.**Приема разпределение на преходния остатък от 2018 г. по функции и дейности по бюджета на община Шабла, съгласно /**Приложение № 4/**.

**1.8.** Утвърждава бюджетно салдо по общинския бюджет, изчислено на касова основа в размер на 0 лв. и придържане към балансирано бюджетно салдо.

**1.9.** Приема индикативен годишен разчет за сметките за средства от Европейския съюз на Община Шабла за 2019 година, в приходната и разходната му част, в размерна **3 641 470** лв., съгласно /**Приложение № 5/.**

**1.10.** Определя максимален размер на дълга, както следва:

**1.10.1.**Максимален размер на новия общински дълг за 2019 г. в размер на **630 000** лв., в т. ч. от фонд „ФЛАГ“ ЕАД - 480 000 лева.;

**1.10.2.**Общинските гаранции, които може да бъдат издадени през 2019 г. в размер на 0 лв.;

**1.10.3.**Максимален размер на общинския дълг и общинските гаранции към края на 2019 г. в размер на **831 805** лева, в т. ч. от фонд „ФЛАГ“ ЕАД – 731 805 лева.

**1.10.4.** Определя съгласно чл. 39, при спазване изискванията на чл. 32 от Закона за публичните финанси размера и структурата на общинския дълг през 2019 година, съгласно /**Приложение № 6/**.

**1.11.** Определя максимален размер на новите задължения за разходи, които могат да бъдат натрупани през 2019 г. в размер на **950 000** лева.

**1.12.** Определя максимален размер на ангажиментите за разходи, които могат да бъдат поети през 2019 г. в размер на **3 160 000** лева.

**1.13.** Приема план график за разплащане на отчетените просрочени задължения към 31.12.2018 г. в размер на **296 995** лева, съгласно **/Приложение № 7/.**

**1.14.**Приема размера на просрочените вземания, които ще бъдат събрани през бюджетната година – **52 596** лева.

**1.15.** Определя второстепенните разпоредители с бюджет, съгласно **/Приложение № 8/.**

**2.**Утвърждава месечно разпределение на разходите за работна заплата и числеността на персонала за 2019 г., в държавно делегираните и местните дейности, без звената от системата на народната просвета, които прилагат системата на делегираните бъджети, съгласно /**Приложение №** **9/**. Неусвоените месечни лимити по дейности на средствата за заплати остават за усвояване през следващите месеци.

**3.**Утвърждава разпределение на превишението на реализирания преходен остатък в размер на 5 098 лв. от такса за битови отпадъци по отчет към 31.12.2018 година спрямо разчетения приет с решение № 486/28.12.2018 година за събиране, включително разделно, на битовите отпадъци и транспортирането им до депата или други инсталации и съоръжения за третирането им. Изменя приетата с Решение № 486/28.12.2018 г. план-сметка за дейностите по чистотата, съгласно /**Приложение № 10 и № 10А/**.Дава съгласие, кмета на община Шабла, при доказана необходимост, да преразпределя кредитите по план-сметката и по дейност 2623 „Чистота“ по бюджета, между отделните видове разходи, изключително и само за услугите определени в чл. 62 от ЗМДТ. При доказана необходимост, дава съгласие, плана на заложените средства за плащане на отчисления и обезпечения по Закона за управление на отпадъците, и данък добавена стойност по чл. 163а, ал. 2 от ЗДДС, да се завишават или намаляват, за сметка/в полза на разходни/приходни параграфи в рамките на общия размер на утвърдените средства по план- сметката.

**4.**Приема нормативи за някои целеви разходи:

**4.1.** Социално-битови разходи на персонала, определени в размер на 3 % от утвърдените разходи за основни заплати на лицата, назначени по трудови правоотношения, като се разходват през годината на базата на начислените средства за основни заплати, и по реда на чл. 37 от ПМС 344/2018 година.

**4.2.**Социални помощи и помощи за тъжни ритуали до **240** лв., със заповед на кмета, в рамките на утвърден лимит от **5 000** лева.

**4.3.**Определя средствата за представителни разходи за кмета на Общината, в размер до 2 на сто от общия годишен размер на разходите по § 10-00 „Издръжка“, за дейност „Общинска администрация".

**4.4**.Определя средствата за представителни разходи за Общински съвет - Шабла в размер до 1 на сто от общия годишен размер на разходите по § 10-00 „Издръжка“, за дейност „Общинска администрация ".

**5.** Приема разчета за издръжка на спортните бази, финансирането на спортните мероприятия и спортните клубове на територията на Общината, съгласно **/Приложение № 11/**. Субсидиите на спортните клубове се предоставят до размера на касовото изпълнение на бюджета, на база сключен договор между клуба и община Шабла, при изпълнение на критериите приети от Общински съвет – Шабла, с Решение № 770/27.05.2011 година.

**6.** Приема план-сметката за 2019 г., на второстепенен разпоредител с бюджет Общинско предприятие БКСТРО, съгласно /**Приложение № 12/.**

**7.**На основание чл. 36 от ПМС 344/2018 г. утвърждава списък на лицата, които имат право на транспортни разходи, съгласно **/Приложение № 13/.** Средствата за транспортни разходи на служителите от Общинска администрация, ЦСРИ, ЦОП и ОП „БКСТРО” се изплащат до утвърдения размер през месеца, следващ отработения, пропорционално на отработените дни през съответния месец.

Транспортните разходи на педагогическият персонал, зает в сферата на образованието, се възстановяват на лицата, съгласно разпоредбите на Наредба № 1 от 16 януари 2017 г. за условията и реда за възстановяване на транспортните разходи или на разходите за наем на педагогическите специалисти в институциите в системата на предучилищното и училищното образование.

**8.**Одобрява актуализираната бюджетна прогноза за местните дейности с показатели за 2019 г. и прогнозни показатели за периода 2020 и 2021 г., съгласно /**Приложение № 14/.**

**9.**Неусвоените кредити от фонд работна заплата и други такива, в местните дейности, при условие че няма неразплатени просрочени задължения към 31.12.2019 г. и са спазени всички изисквания на нормативните документи се изразходват за допълнително материално стимулиране на заетите в местните дейности и на органите по чл. 19, ал. 3, т. 2 от Закона за администрацията, до една брутна заплата в срок до 23.12.2019 година. Неусвоените кредити от фонд работна заплата и други такива в дейност „Общинска администрация”, (без органите по чл. 19, ал. 3, т. 2 от Закона за администрацията) се изразходват за допълнително материално стимулиране на заетите в дейността, съгласно разпоредбите на ПМС 129/2012 година, или съгласно действащото законодателство към датата на изплащане на възнагражденията.

**10.**Дава съгласие Кметът на Общината да прехвърля средства от бюджета на Общината и от неразпределения резерв за разходи по бюджета, като временен безлихвен заем и/или трансфер между бюджетни сметки и сметки за средствата от Европейския съюз до възстановяването им от Управляващите органи и да създава план, в т.ч. и за капиталови разходи в съответствие с подписани договори и поети ангажименти по програми и проекти на Европейския съюз.

**11.**Дава съгласие Кметът на Общината да прехвърля средства от бюджета на Общината към сметките за средствата от Европейския съюз като трансфери и да създава план, в т.ч. и за капиталови разходи за осигуряване на общински финансов принос във връзка с изпълнение на договорни ангажименти по програми и проекти на Европейския съюз.

**12.**Дава съгласие Кметът на Общината да прехвърля временно свободните средства от бюджета на Общината като временни безлихвени заеми в бюджетните сметки на разпоредители, финансирани от общинския бюджет, бенефициенти по оперативни програми или проекти на Европейския съюз.

**13.**Дава съгласие Кметът на Общината да прави промени по приходната и разходната част, в т.ч. и компенсационни промени между текущи и капиталови разходи в рамките на разполагаемите средства, налични по банковата сметка по проекти по оперативни програми на Европейския съюз в рамките на сметките за средства от Европейския съюз.

**14.**Дава съгласие Кметът на Общината при наличие на решение на Общинския съвет за съфинансиране по проекти на Оперативните програми, двустранно подписан договор между Община Шабла и Оперативната програма – донор и/или решение на Общинския съвет за авансово финансиране от Оперативната програма, получен транш от възстановени средства от управляващите органи, служебно да отразява настъпилите изменения по приходната и разходната част, както по сметките за средства от Европейския съюз, така и по бюджета на Общината, в т.ч. и за капиталови разходи в съответствие и изпълнение на поетите договорни ангажименти.

**15.**Дава съгласие Кметът на Общината с възстановените средства по бюджета на Общината от сметките за средства от Европейския съюз по проекти по Оперативни програми да отразява промените по приходната и разходната част, в т.ч. и за капиталови разходи.

**16.**Дава съгласие за ползване на временни безлихвени заеми от временно свободните средства по сметките за средства от Европейския съюз, по отделните програми и проекти, за финансиране на разходи по други програми и проекти, отчитани чрез сметките за средства от Европейския съюз.

**17.** При доказана необходимост, разходите предвидени за отделни обекти в разчета за финансиране на капиталови разходи на община Шабла за 2019 година могат да се завишават със заповед на Кметът на Общината до 5 % за сметка на други обекти без да се изменя общия размер на утвърдените кредити за капиталови разходи за 2019 година.

**18.** При доказана необходимост, разходите предвидени в списъка за текущ ремонт, за 2019 година могат да се завишават или намаляват със заповед на Кмета на Общината, както за утвърдените обекти, така и за нови обекти, за сметка на параграф „Издръжка” и/или резерва във функция „Резерв“.

**19.**Задължава кмета на Общината:

**19.1.**Да разпредели и утвърди одобрените средства по общинския бюджет по тримесечия;

**19.2.**Да ограничава или спира финансирането на бюджетни организации и звена при нарушаване на бюджетната и финансовата дисциплина и при неспазване на приетите приоритети;

**19.3.**Да утвърди бюджетите на второстепенните разпоредители с бюджет, и при необходимост да ги актуализира текущо през бюджетната годината.

**19.4.**Текущо през бюджетната година, със заповед да актуализира **Приложение № 5** и **Приложение № 3,** при сключване на нови договори за безвъзмездна финансова помощ и анексиране на съществуващи по програмите на Европейския съюз.

**20.**Оправомощава кмета на Общината да извършва компенсирани промени:

**20.1.**В частта за делегираните от държавата дейности между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

**20.2.**В частта за местните дейности между утвърдените разходи в рамките на една дейност или от една дейност в друга, без да изменя общия размер на разходите в рамките на целия бюджет на Общината.

**21.**Оправомощава кмета на Общината:

**21.1** Да се разпорежда с резервираните кредити във функция „Резерв“ по бюджет 2019 година;

**21.2** Да кандидатства за средства по структурни и други фондове на ЕС, по национални програми и други източници на средства.

**21.3**Да кандидатства за средства от централния бюджет и други източници за съфинансиране на общински програми и проекти.

**22.**В изпълнение на правомощията си кмета издава заповеди.

**23.**Приема за сведение протокола от прoведените публични обсъждания на бюджет 2019, съгласно **/Приложение № 15/**.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно даване на съгласие за внасяне на предложение до Министерство на финансите за трансформиране на част от целевата субсидия за капиталови разходи по чл. 50 от ЗДБРБ за 2019 г. в целеви трансфер за финансиране на разходи за неотложни текущи ремонти на улична мрежа в Община Шабла, на основание чл. 88 от ЗДБРБ за 2019 г.

**РЕШЕНИЕ № 499.**На основание чл. 21, ал. 1, т. 6 и ал. 2 от ЗМСМА, чл. 50 и чл. 88 от ЗДБРБ за 2019 г. и във връзка с ФО № 1/15.01.2019 г. на Министерство на финансите - Указания за съставянето и изпълнението на бюджетите на общините и на сметките за средства от Европейския съюз за 2019 г., и докл. записка с вх. № К -15-1/22.01.2019г., Общински съвет – Шабла:

1. Дава съгласие да бъде внесено предложение до Министерство на финансите за  
трансформиране на сума в размер на 250 000 лв. от целевата субсидия за капиталови разходи, определена по реда на чл. 50 от ЗДБРБ за 2019 г. за финансиране на неотложни текущи ремонти на улична мрежа в Община Шабла, на основание чл. 88 от ЗДБРБ за 2019 година.

2. Определя обектите, които след отпадане от § 00-98 – Резерв за непредвидени и неотложни разходи“ в Дейност 606 „Изграждане, ремонт и поддържане на уличната мрежа“, да бъдат финансирани със средства от трансформираната целева субсидия за капиталови разходи, съгласно Приложение № 11 към ФО № 1/15.01.2019 г. на МФ.

3. Упълномощава кмета на Община Шабла да внесе предложение в Министерство на финансите за трансформиране на средствата на част от целевата субсидия за капиталови разходи по чл. 50 от ЗДБРБ за 2019 г. в целеви трансфер за финансиране на разходи за неотложни текущи ремонти на улична мрежа в Община Шабла в съответствие с процедурните изисквания, свързани с разпоредбата на чл. 88 от ЗДБРБ за 2019 година.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно утвърждаване на основна месечна заплата на кмет на община Шабла, кметoве на кметства, кметстки наместници и зам.-кмет на община Шабла.

**РЕШЕНИЕ № 500.**На основание чл. 21, ал. 1, т. 5 от ЗМСМА, във връзка с докл. записка с вх.№ К-16/22.01.2019г., Общински съвет - Шабла:

1. Определя основна месечна заплата на кмет на община, заместник-кмет на община, кмет на кметство и кметски наместник в община Шабла, считано от 01.01.2019 година, както следва:

лв.

|  |  |  |  |
| --- | --- | --- | --- |
|  | Длъжност | Населено място | Основна заплата |
| 1 | Кмет на община | Община Шабла | 1760 |
| 2 | Зам.-кмет "Финанси" | Община Шабла | 1408 |
| 3 | Зам.-кмет "Икономическо развитие" | Община Шабла | 1408 |
| 4 | Кмет на кметство | с. Дуранкулак | 870 |
| 5 | Кмет на кметство | с. Крапец | 805 |
| 6 | Кмет на кметство | с. Ваклино | 715 |
| 7 | Кмет на кметство | с. Граничар | 715 |
| 8 | Кметски наместник | с. Горичане | 600 |
| 9 | Кметски наместник | с. Горун | 600 |
| 10 | Кметски наместник | с. Смин | 600 |
| 11 | Кметски наместник | с. Езерец | 600 |
| 12 | Кметски наместник | с. Захари Стояново | 600 |
| 13 | Кметски наместник | с. Черноморци | 600 |
| 14 | Кметски наместник | с. Тюленово | 600 |
| 15 | Кметски наместник | с. Пролез | 600 |
| 16 | Кметски наместник | с. Божаново и с. Твърдица | 600 |

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ОТНОСНО:** Докладна записка относно одобряване задание по чл.125 от ЗУТ и разрешение за изработване на ПУП – ПЗ на ПИ 241012.201.2 в землище с.Дуранкулак, община Шабла.

**РЕШЕНИЕ № 501.**На основание чл.21, ал.1, т.11 от ЗМСМА, чл.124а, ал.1 и 5 от ЗУТ, чл.124б, ал.1 от ЗУТ,във връзка с докл. записка с вх. № К-5/10.01.2019г., Общински съвет - Шабла:

одобрява заданието за проектиране по чл.125 и разрешава изработване на ПУП – План за застрояване на ПИ 24102.201.2, землище с.Дуранкулак, община Шабла с отреждане за „Изграждане на три броя сламени къщи и пункт /вишка/ за изучаване на защитените видове в Дуранкулашкото езеро“ в зона Смф и параметри на застрояването, както следва:

Пзастр. – до 20%

Кинт – до 0.3

Нсгр.- до 10м /предвид височината на вишката за наблюдение/

Козел. – мин.70%

На основание чл.124б, ал.4 от ЗУТ, решението не подлежи на оспорване.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно одобряване на Проучване за причините и ефектите от физическото бездействие и План с мерки за борба с физическото обездвижване по проект „Безгранично здраве чрез спорт и сътрудничество – обединени в битката срещу заболяванията“ финансиран от Програма INTERREG V-A Румъния-България 2014-2020 г. съфинансирана от Европейския фонд за регионално развитие (ЕФРР) и Националния бюджет на РБългария.

**РЕШЕНИЕ № 502.**На основание чл.21, ал.1, т.23 и ал.2 от ЗМСМА, във връзка с докл. записка с вх. № К – 8/18.01.2019г., Общински съвет – Шабла:

Одобрява извършеното Проучване за причините и ефектите от физическото бездействие в трансграничната зона Румъния-България и изготвеният План с мерки за борба с физическото обездвижване за подобряване на здравословното състояние на населението от трансграничната зона по проект № 16.5.2.063 „Безгранично здраве чрез спорт и сътрудничество – обединени в битката срещу заболяванията“, финансиран по Програма INTERREG V-A Румъния-България 2014-2020 г.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно разрешение за изменение на ПУП – ПР за имоти в кв.4 и кв.5 по плана на с.Стаевци, община Шабла.

**РЕШЕНИЕ № 503.**На осн. чл.21, ал.1, т.11 от ЗМСМА, чл.124а, ал.1, във връзка с чл.136, ал.1, чл.134, ал.2, т.2 и т.7 от ЗУТ и във връзка с чл.135, ал.2 от ЗУТ, и докл. записка с вх. № К-17/22.01.2019г., Общински съвет – Шабла:

Разрешаваизработване проект за изменение на ПУП-ПР състоящо се в промяна местоположението на част от улична отсечка между квартал 4 и квартал 5 и изменения в обхват УПИ I, УПИ II, УПИ III, УПИ IV, УПИ V, УПИ VI, УПИ VII, УПИ VIII, УПИ IX, УПИ XI, УПИ XII, УПИ XIII, УПИ XIV, УПИ XV, УПИ XVI, УПИ XVII в кв.4 и УПИ I, УПИ II, УПИ III, УПИ IV, УПИ V, УПИ VI, УПИ IX, УПИ X, УПИ ХI, УПИ XII и УПИ XIII в кв.5

При изработването да бъдат изпълнени изискванията на чл.19, чл.108, ал.5 от ЗУТ и Наредба 8/14.06.2001г. за обема и съдържанието на устройствените схеми и планове.

На основание чл.135, ал.6 от ЗУТ с допускане изработването проект за изменение на плана се спира прилагането на действащия устройствен план в обхвата, за които се отнася.

Решението да се обяви по реда на чл.124б от ЗУТ.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ПРЕДСЕДАТЕЛ НА ОбС-ШАБЛА: / п /**

**/ д-р Йорданка Стоева/**

**Вярно с оригинала при ОбС-Шабла**

**Снел преписа:**

**/ Н.Георгиева/**